1. आर्थिकदृष्ट्या सक्षम असलेल्यांसाठी खासगी लॅबमध्ये मोफत चाचणी नाही 

कोरोनाचा वाढता प्रादूर्भाव लक्षात घेऊन त्याचं संक्रमण रोखण्यासाठीच्या उपाययोजनांच्या पार्श्वभूमीवर देशातील खासगी लॅबमध्येही कोरोनाची चाचणी मोफत करण्यात यावी, असा आदेश सर्वोच्च न्यायालयाने दिला होता. मात्र सर्वोच्च न्यायालयाने आपला आदेश बदलला असून खासगी लॅबमध्ये सरसकट मोफत तपासणी होणार नाही. लोकमतनं ही बातमी दिलीये. 

सर्वोच्च न्यायालयाच्या सुधारित नियमानुसार आता भारत सरकारच्या 'आयुष्यमान भारत' योजनेसाठी पात्र असलेल्यांचीच मोफत कोरोना चाचणी होईल. तसंच आर्थिकदृष्ट्या कमकुवत असलेल्यांची चाचणीही खासगी लॅबमध्ये मोफत होईल.

आर्थिकदृष्ट्या सक्षम असलेल्यांना खासगी लॅबमध्ये कोरोना चाचणीसाठी शुल्क मोजावे लागेल. कोरोना चाचणीसाठी खासगी लॅबमध्ये साडेचार हजार रुपये शुल्क घेतलं जातं. 

2. मुंबई महिन्याभरात रुळावर येईल- पालिका आयुक्त प्रवीण परदेशी

मुंबई महापालिका आणि राज्य सरकारने वेगाने पावलं उचलल्याने एक महिन्यातच सकारात्मक चित्र दिसत असून, आणखी एक महिन्यात मुंबईत पुन्हा रुळावर येईल, असा विश्वास मुंबई महापालिकेचे आयुक्त प्रवीण परदेशी यांनी व्यक्त केला. 'महाराष्ट्र टाइम्स'ला दिलेल्या खास मुलाखतीत ते बोलत होते.

मुंबई

"मुंबईतील करोनाची साथ नियंत्रणात आहे. महापालिकेने खूप आधी रुग्णांचा शोध सुरू केल्याने त्याचा फायदा झाला आहे. त्यामुळे ८० टक्के रुग्ण आधीच शोधता आले. रशिया, चीन या देशांना त्यांच्याकडील साथ नियंत्रणात आणण्यासाठी तीन ते चार महिने लागले," असं परदेशी यांनी म्हटलं. 

पालिकेची आरोग्य यंत्रणा सक्षम असून, परिस्थिती हाताबाहेर जाऊ नये यासाठी खासगी रुग्णालयं आणि प्रयोगशाळांचीही मदत घेण्यात येणार असल्याचंही परदेशी यांनी सांगितलं.

"वरळीपाठोपाठ भायखळा, धारावीसह उपनगरातील काही ठिकाणी पॉझिटिव्ह रुग्णांची संख्या वाढली आहे. त्यामुळे पालिकेने या भागांवर लक्ष केंद्रित केलं आहे. धारावीत नागरिकांनी चांगलं सहकार्य दिले असून, नागरिक घराबाहेर पडू नयेत यासाठी त्यांना जीवनावश्यक वस्तू आणून देण्याचं काम पालिकेचे कर्मचारी आणि पोलीस करीत आहेत," अशी माहिती परदेशी यांनी दिली. 

3. 'लॉकडाऊनचा फायदा घेत महिलांवर अत्याचार करणाऱ्यांवर कठोर कारवाई'

कोरोना विषाणूचा वाढता प्रादुर्भाव पाहता महाराष्ट्र सरकारने 30 एप्रिलपर्यंत लॉकडाऊनची घोषणा केली आहे. या लॉकडाऊनचा फायदा घेत... \n\nवरील लेखासाठी मला एक चांगले शीर्षक द्या.
कोरोना व्हायरस : खासगी लॅबमधील मोफत चाचणीबाबतचा निर्णय सुप्रीम कोर्टानं बदलला - #5मोठ्याबातम्या